Վիկտորիա Տեսլյուկի սպանություն

Վիկտորիա Ռոբերտովնա Տեսլյուկ (), Մոսկվայաբնակ աշակերտուհի, «Лукойл»–ի թոփ մենեջերներից մեկի՝ Ռոբերտ Եվգենեվիչ Տեսլյուկի դուստր։ 2011 թվականի մարտի 26–ին՝ տասնվեց տարեկան հասակում, անհայտ կորել է Մոսկվայի մարզի Միտիսչինսկի շրջանում։ Վիկտորյայի դին հայտնաբերվել է 2011թվականի ապրիլի 27-ին Մերձմոսկովյան Տալդոմի շրջանում, իսկ մայիսի 12-ին քննչական կոմիտեի հաղորդագրությունից հայտնի է դարձել դիակի ճանաչման մասին։

Սպանությունը մեծ արձագանք է բարձրացրել ռուսական և արտասահմանյան բազմաթիվ երկրներում։

Անհետացման պատմություն 

2011 թվականի մարտի 26–ին, ժամը 07:15–ին, Վիկտորիա Տեսլյուկը, ով ապրում էր տատիկի հետ, ասելով նարան, որ գնում է Մոսկվա մաթեմատիկա պարապելու՝ տանից դուրս է գալիս և Մտիշինսկի շրջանի Գրիբկի գյուղի մոտակայքում տեղակայված «Սմորոդինկի» («Смородинки») ընկերության մոտով թեքվում է դեպի ավտոբուսի կանգառի կողմ։ Աղջիկը Մոսկվայում չի եղել և տուն չի վերադարձել։ Քննվող ավտոբուսի վարորդը նույնպես հաստատեց որ չի հիշում, որ այդ առավոտ Վիկտորիան գնացած լինի իր ավտոբուսով։

Մարմնի հայտնաբերումը և հետաքննությունը։ 
2011 թվականի ապրիլի 27-ին Մոսկվայի շրջանի, անտառային շրջանի մոտակայքում գտնվող «Ռոդնիկ» («Родник») պարտեզային ընկերության մոտով պատահական անցորդի կողմից հայտնաբերվել է կնոջ դին։ Մարմինը տեսողական ճանաչման չի ենթարկվել՝ անտառային կենդանիների ուժեղ վնասվածքների և բնականորեն փտած փոփոխությունների հետևանքով, սակայն դիակի տակ հայտնաբերվախ են եղել զարդեր որոնք պատկանել են Տեսլյուկին։ Հարազատները չկարողացան ճանաչել սպանված Վիկտորիային։

Հետաքննության միջոցառումների շրջանակներում նշանակված էր մարմնի գենետիկական փորձաքննություն՝ նրա նույնականացումը հաստատելու նպատակով։ 2011 թվականի մայիսի 12-ին հրապարակվել է հաղորդագրություն, որ փորձագետները եզրակացրել են հայտնաբերված մարմինը Վիկտորիա Տեսլյուկին պատկանելու մասին։ Ինչպես նաև, փորձագետների կարծիքով, Տեսլյուկի մահը վրա է հասել գանգուղեղային բաց վնասվածքի՝ գանգի կոտրվածքի հետևանքով։ Ենթադրաբար աղջիկը սպանված է եղել հենց անհետացման օրը։ Հետաքննությունը նաև կարծում է, որ Տեսլյուկին սպանելուց առաջ կտտանքների են ենթարկել (դրա մասին վկայում են նրա մարմնի վնասվածքները՝ կոտրված քիթը, ծնոտը, ատամները, գանգի վրա հայտնաբերվել են բութ գործիքով կատարված ութ կոտրվածք)։ Պարզվել է նաև որ Տեսլյուկը պաշտպանվել է հնարավոր մարդասպանից, քանի որ նրա եղունգների տակ հայտնաբերվել են վերոնշյալ մարդասպանի հագուստի միկրոմասնիկներ (փորձքգետները եկան եզրահանգման որ հանցագործը հագել էր Բոլոնիայի վերարկու)։

Հետաքննությունը պարզել է, որ մահացածը չի բռնաբարվել, ինչպես նաև չեղարկվել է կողոպուտի նպատակով սպանության վարկածը, քանի որ նրա թանկարժեք իրերը մնացել էին այնպես ինչպես կային (կորել էին միայն պայուսակը և բջջային հեռախոսը)։ Նրա անհետացումից հետո ոչ ոք չի դիմել Վիկտորիայի ծնողներին փրկագին վճարելու պահանջով։

Հետաքննությունը ենթադրում էր, որ Վիկտորիան անցնող մեքենայի վարորդի զոհն էր, որին կանգնեցրել էր Մոսկվա հասնելու համար։ Սպանության շարժառիթները, ինչպես նաև հնարավոր չարագործի ինքնությունը մնում են չբացահայտված։

Առանձին ԶԼՄ-ներում հայտնվել էր տեղեկություն, որ Տեսլյուկը բողոքել է իր ընկերուհիներին, որ անհայտ մարդիկ, մեքենայով նրան հետապնդում են։ Ինչպես նաև հայտնի դարձավ, որ Վիկտորիան համացանցի օգնությամբ վաճառել է Միջազգային Կարմիր գրքում գրանցված կենդանիների կաշիներից պատրաստված իրեր։ Հրապարակված մեջբերումներից ելնելով, հանգուցյալի ինտեռնետ-օրագրից հետևում էր, որ Վիկտորիան անծանոթ չէր ալկոհոլի օգտագործմանը և, իր համադասարանցիների ասելով, նա 2010 թվականի սեպտեմբերից ներկա չի գտնվել դպրոցի պարապունքներին։ Բացի դրանից, Վիկտորիայի ընկերներից հայտնի է դարձել, որ աղջիկը գերադասել է հանդիպել իրենից տարիքով մեծ՝ «լավ մեքենաներով» տղաների հետ, որոնցից մեկի հետ պատրաստվում էին ամուսնանալ, իսկ անհետացումից որոշ ժամանակ առաջ վիճել է իր սիրելիի հետ։ Սակայն հաստատապես հայտնի չէ, արդյոք ինչ որ ձևով կապ ունեն այդ փաստերը աղջկա սպանության հետ։

2011 թվականի մայիսիվերջին հայտնի է դարձել, որ հետաքննիչներին հաջողվել է հայտնաբերել մարդասպանի հագոստի որոշակի մասնիկներ, հայտնաբերվել էին մարդասպանի մաշկի միկրոսկոպիկ մասնիկներ մահացածի եղունգների տակ, ինչի շնորհիվ գիտնականներին հաջողվել է պարզել չարագործի գենետիկ կոդը։

2011 թվականի դրությամբ սպանության մեջ կասկածվողները չեն բացահայտվել, չնայած Վիկտորիայի հարազատների և ընկերների հետևություններից։

НТВն ալիքով «Վասերմանի արձագանքը» հեռուստահաղորդումով (2012 թվականի դեկտեմբերի 8-ի եթեր, հաղորդում 7) հրապարակվել էր տեղեկություն «կովկասցիների խմբավորումները» խմբի Տեսլյուկի սպանության հետ կապ ունենալու մասին, հետագայում բացահայտված պոլիգրաֆի միջոցով, սակայն ուրիշ ոչ մի հեռուստահաղորդումներում այն չի հայտնվել։

ՌԲԿ-ի տվյալներով, 2013 թվականի հունիսին Տեսլյուկի սպանության շարժառիթները մնում էին չբացահայտված, իսկ մարդասպանները՝ չգտնված։

Տարբերակներ 
Հետաքննությունը Վիկտորիայի սպանույան վերաբերյալ դիտարկել է մի քանի վարկածներ։

Ի սկզբանե որպես առաջնային է համարվել կենցաղային հողի վրա սպանության վարկածը,
ավելի ուշ հիմնական պատճառը եղել է նրա հորից վրեժ լուծելը,
ինչպես նաև կան խանդից կամ նախանձից սպանության տարբերակներ։

Հասարակության արձագանքը 
«Московский комсомолец» թերթի գլխավոր խմբագիր՝ Պավել Գուսևը ենթադրում է, որ ԶԼՄ-ներում դրա հետ կապված իրադարձությունների, Վիկտորիայի կորստն ու հետագա լուսաբանումը լրագրողական հանրությունից պահանջում է մշակել խարտիա, սահմանելով բարոյական նորմեր լրագրողների համար, ողբերգական իրադարձությունները նկարագրելիս։ Գոսևը կարծում է, որ «Գրանցել և վայելել թե ինչպես է տեղի ունեցել հանցագործությունը, թե ինչպես են կտրատում մարդուն, դա լրագրություն չէ»։

Այդ մասին հայտարարել է ՌԴ պետական դումայի պատգամավոր, դումայի սահմանադրական օրենսդրության կոմիտեյի ղեկավար Վ․ Ն․ Պլիգինը։ Նա առաջարկեց, մշակել «մասնագիտական էթիկայի օրենսգիրք» այն մասին, թե ինչպես կարելի է հայտնելողբերգական դեպքերի մասին, ընդ որում պատգամավորը նշել է, որ նրան դրան դրդել են Վիկտորիա Տեսլյուկի մահվան վերաբերյալ ԶԼՄ-ների տեսակետները։

ՌԴ Հանրային պալատի անդամ, փաստաբան Ա. Գ. Կուչերենան, պաշտպանելով Պլիգինի կարծիքը, արտահայտվել է դրական, որ ԶԼՄ-ները վարչական և քաղաքացիաիրավական պատասխանատվություն կրեն նյութերի հրապարակման ժամանակ էթիկայի նորմերի խախտման համար։ «Այս հարցը պետք է հրապարակավ քննարկել, այդ թվում նաև Հանրային պալատում, և էթիկայի կանոնների խախտումների համար ինչ-որ կանխարգելիչ միջոցներ կարելի է կիրառել՝ ադմինիստրատիվ պատասխանատվություն, կամ էլ քաղաքացիաիրավական պատասխանատվություն», - ասում է պատգամավորը։

Միևնույն ժամանակ Պետդումայի մեկ այլ պատգամավոր, Պետդումայի տեղեկատվական քաղաքականության, տեղեկատվական տեխնոլոգիաների և կապի կոմիտեի փոխնախագահ Բ․Լ․ Ռեզնիկը կարծում է, որ լրագրողական համայնքի ներսում էթիկական կոդեքսներն անօգուտ են։ Պետք է ընթերցողներին լավ ճաշակ սերմանել և դաստիարակել ԶԼՄ-ների ներկայացնողների ներքին մշակույթը, որպեսզի անհետանան «դեղին» նորությունները, նման Վիկտորիայի սպանության մասին հաղորդումների, - կարծում է պատգամավորը։

«Ռուսների համազգային միավորումը» ի դեմս Ա. Թուրիկի, Ս. Վորոբյովի և Վ. Բասմանովի, 2011թ. մայիսի 7-ին հանդես է եկել «ՌԴ-ում երեխաների սպանությունների հետ կապված իրավիճակի մասին» հայտարարությամբ, որում մասնավորապես ասվում է՝ «2011 թվականի մայիսի սկզբին  աննախադեպ դաժանագին սպանություն է կատարվել տասնվեցամյա աղջիկ՝ Վիկտորիա Տեսլյուկի վրա։ Նմանատիպ վայրագ սպանություններ հաճախ են տեղի ունենում մեր Երկրի երեխաների վրա։ Այս ռեժիմի շնորհիվ այդ սպանությունները կդառնան սովորական երևույթ»։

«Միանգամայն գաղտնի» հրատարակության վարկածի համաձայն՝ այսպես կոչված «Տեսլյուկի գործը» ներառվել է 2011 թվականի ռուսական խոշորագույն սկանդալների թվում։Ըստ ՌՆՀ-ի «լուրեր»-ի (2018 թվական, ապրիլ) Վիկտորիա Տեսլյուկի սպանությունը դասվում է չբացահայտված մնացած Ռուսաստանի առեղծվածային սպանությունների շարքին։

Ծանոթագրություններ

Արտաքին հղումներ 
 
 
 
 
 

Հունվարի 20 ծնունդներ
1995 ծնունդներ
Չբացահայտված սպանություններ Ռուսաստանում
2011 Ռուսաստանում